|  |
| --- |
| Dokument oprettet 12. juni 2023 / kft\_dh  Sag 10-2022-00752 – Dok. 623893 |

# Referat af forretningsudvalgsmøde den 19. juni 2023

Til stede: Thorkild Olesen, Sif Holst, Pia Allerslev, Lars Ahlburg, Katrine Mandrup Tang, Line Brøgger Kjærgaard (under punkt 7 og 8) og Mette Søndergaard Pedersen (referent).

Afbud: Anni Sørensen og Kathe B. Johansen.

1. Godkendelse af dagsorden

Dagsordenen blev godkendt.

2. Opfølgning på FU-møde den 3. maj 2023

Der var ingen bemærkninger.

3. Godkendelse af regnskab for DH 2022

Regnskab for DH 2022 har været sendt i høring hos DH’s medlemsorganisationer. Der er indkommet enkelte spørgsmål, som ikke har givet anledning til ændringer. Forretningsudvalget godkendte regnskabet.

4. Ændring af vedtægter

Forslag til ændring af DH’s vedtægter og afdelingsvedtægter har været sendt i høring i hhv. medlemsorganisationer og DH-afdelinger, og forretningsudvalget behandlede de indkomne høringssvar samt indstillede de samlede forslag til reviderede vedtægter for DH og afdelingsvedtægter til vedtagelse på repræsentantskabsmødet.

5. Ansøgning om optagelse i DH

DH’s sekretariat har modtaget en ansøgning fra Colitis-Crohn Foreningen om optagelse i DH. Ifølge vedtægterne træffes beslutning om optagelse af nye organisationer af DH’s repræsentantskab. Beslægtede medlemsorganisationer skal ifølge proceduren for optagelse af nye organisationer høres, og der har været kontakt til Cøliaki Foreningen og Stomiforeningen COPA, der ikke modsætter sig optagelse. Forretningsudvalget drøftede ansøgningen og besluttede at indstille til repræsentantskabsmødet, at Colitis-Crohn Foreningen optages som medlem i DH.

6. Repræsentantskabsmøde 2023

DH’s repræsentantskabsmøde holdes den 27. oktober 2023, og forretningsudvalget besluttede at indstille til repræsentantskabet, at Janus Tarp, formand for UlykkesPatientForeningen og PolioForeningen, vælges som dirigent, at dato for næste ordinære repræsentantskabsmøde bliver fredag den 3. oktober 2025, at Deloitte fortsætter som DH’s revisor samt at forslag til retningslinjer for udpegelse til råd og nævn godkendes.

7. Review af Det Globale Handicapprogram

I første kvartal af 2023 gennemførte Udenrigsministeriet et review af DH’s Globale Handicapprogram, herunder Handicappuljen. Forretningsudvalget godkendte DH’s svar og tilhørende handlingsplan til Udenrigsministeriets review af Det Globale Handicapprogram.

### 8. Engagementstrategi for Det Globale Handicapprogram 2023-2028

Formålet med engagementsindsatsen er at udbrede og udvikle medlemsorganisationernes engagement i internationalt udviklingssamarbejde og få flere til at deltage. Engagementstrategien er en udmøntning af DH’s Strategi- og Handlingsplan 2022-25. Forretningsudvalget godkendte Engagementstrategi for Det Globale Handicapprogram.

9. Projekt om pårørende på arbejdsmarkedet

Danske Patienter har taget initiativ til at etablere et fælles projekt med DH om pårørende på arbejdsmarkedet. Projektet indgår i DH’s Strategi- og Handlingsplan for 2022-25 som en del af målet om at opnå bedre vilkår for pårørende. Sekretariatsmæssigt bliver projektet forankret i Danske Patienter, men drives af Danske Patienter og Danske Handicaporganisationer i fællesskab med løbende involvering af medlemsorganisationer fra begge organisationer. Forretningsudvalget godkendte, at DH indgår i projektet med Danske Patienter.

10. Udpegning til Ankestyrelsens Beskæftigelsesudvalg

Der er blevet en plads ledig i Ankestyrelsens Beskæftigelsesudvalg i perioden frem til den 31. maj 2026. DH skal indstille både en mand og kvinde, og at forretningsudvalget besluttede at udpege Thorbjørn Halvorsen (SIND) med Helga Madsen (Gigtforeningen) som ligestillingsalternativ.

11. Aktuel politisk drøftelse (fast punkt uden sagsfremstilling)

Forretningsudvalget drøftede den aktuelle politiske situation; herunder bl.a. Regeringen og KL’s ekspertudvalg, der er kommet med de første anbefalinger om, hvordan man bruger pengene bedre på handicapområdet. Der var enighed i forretningsudvalget om, at anbefalingerne er foruroligende og vil forringe mulighederne for mennesker med handicap, hvis de bliver gennemført.

Forretningsudvalget noterede sig desuden, at statsministen har sat fornyet fokus på debatten om aktiv dødshjælp. Det er en debat med mange og svære nuancer, og det vil kræve en grundig fælles drøftelse med medlemsorganisationerne, inden DH evt. kan melde noget samlet ud på dette område.

12. Regnskab for DH Ejendom 2022

Bestyrelsen for DH Ejendom ApS har på deres møde den 16. maj 2023 godkendt årsregnskabet for 2022. Forretningsudvalget tog orienteringen til efterretning.

13. Brugerservice

I foråret 2023 har PA Consulting gennemført en analyse af arbejdsgange og processer i Brugerservice i forbindelse med sagsbehandlingen på parkeringskort, ledsagekort og brobizz-ordningen. Afrapporteringen gør det klart, at der er behov for at skifte leverandør, da den nuværende model medfører løbende og omfattende tillægsudgifter til udbedring af fejl og tilretninger. Forretningsudvalget tog orienteringen til efterretning.

14. Årets resultater for DH's Globale Handicapprogram 2022

DH’s Globale Handicapprogram finansieres via en årlig bevilling på Finansloven, og i forbindelse med forvaltningen af programmet skal der årligt udarbejdes en resultatberetning til Udenrigsministeriet, der formidler det forgange års resultater. Forretningsudvalget tog orienteringen til efterretning.

15. Ny tidsplan for DH’s tilgængelighedspolitik

Der er udarbejdet en revideret tidsplan for udvikling af DH’s tilgængelighedspolitik, og det forventes, at politikken sendes i høring hos DH’s medlemsorganisationer i løbet af september 2023, og at forretningsudvalget får politikken til godkendelse inden udgangen af 2023. Forretningsudvalget tog orienteringen til efterretning.

16. Siden sidst fra DH’s formand og næstformand

Der blev givet en kort orientering om hhv. formandens og næstformandens deltagelse i forskellige møder og arrangementer m.m. siden sidste FU-møde. Forretningsudvalget tog orienteringen til efterretning.

### 17. Korte orienteringer fra DH’s sekretariat

Der blev givet korte orienteringer om aktuelle sager i DH’s sekretariat; herunder at FN's menneskerettighedskommissær Dunja Mijatov har været på besøg for at få en rundvisning i Handicaporganisationernes Hus. Forretningsudvalget tog orienteringen til efterretning.

### 18. Næste møde

Næste møde i forretningsudvalget er onsdag den 30. august 2023 kl. 12.30 – 16.00.

### 19. Evt.

Ingen bemærkninger.